google/wiki40b huggingface dataset:
Parc Astérix

Parc Astérix («Asterix-parken») er en temapark I Frankrike som bygger på figurer og miljøer fra tegneseriene om Asterix av René Goscinny og Albert Uderzo. Fornøyelsesparken ligger omkring 30 km nord for Paris og åpnet i 1989. Den har flere berg- og dalbaner og eget hotellanlegg. 
Parken er den nest mest besøkte av franske fornøyelsesparker, bare forbigått av Disneyland Resort Paris.
Teen Beach 2

Handling

Brady og McKenzie havnet i Teen Beach Movie inn i 60-tallsfilmen Wet Side Story, der karakterene trodde de var virkelige. Denne gangen er det Wet Side Story-karakterene som kommer til den moderne virkelige verden.
Markgresshopper

Utseende

Små til svært store (5-120 mm) gresshopper med korte antenner. Mange er grønne, men de kan også være brunspraglete eller mer fargerike. Hos noen arter er hodet kjegleformet uttrukket, og antennene kan være sigdformede. Medlemmene i denne familien har vanligvis velutviklede vinger. Bakbeina er kraftige hoppebein, leggene piggete. Hos hunnen har bakkroppsspissen et kraftig, butt eggleggingsrør.

Levevis

Markgresshoppene er planteetere, som kanskje særlig lever av gress. 
Hannene synger ved å gni baklårene med siden av forvingene. De fleste artene har velutviklede vinger, men disse gresshoppene er ofte ikke i stand til å fly lange avstander. I stedet bruker de vingene til å seile avgårde og kan dermed forlenge et hopp med noen meter. Mange har sterkt fargede, røde, gule eller blå bakvinger som kontrasterer kraftig mot den kamuflasjefargede kroppen. Dette gjør at gresshoppen "forsvinner" når den setter seg og folder vingene sammen, noe som forvirrer angripere. En del arter lager raslende eller klaprende lyder når de flyr.

Vandrende arter

De fleste av de vandrende gresshoppene blir her ført til familien tornbrystgresshopper (Catantopidae), men det finnes noen arter av Acrididae som også kan gjennomføre massevandringer. Den mest kjente av dem er europeisk vandregresshoppe (Locusta migratoria) som tross det norske navnet er utbredt langt utover Europa, fra Nord-Afrika gjennom store deler av Asia like til det nordlige Australia. Arten danner ikke faste bestander i Nord-Europa, men finnes permanent i noen områder i sør. Den kunne tidligere dukke opp over hele Europa, og ødeleggende massevandringer er registrert så langt tilbake som 1347. Fra Norge kjenner man bare enkeltfunn av streif-individer, sist i 1882.

Utbredelse

De er utbredt i alle verdensdeler.
Stilk-og-blad-plott

Stilk-og-blad-plott (også kjent som stamme-blad-diagram eller stemplot) er i statistikk og informasjonsdesign en hyppig benyttet type diagram for å komprimere og gjøre kvantitative data oversiktlig. Metoden er en videreutvikling av histogramer.
Stilk-og-blad-plott ble først allment kjent gjennom statistikeren John Tukeys utgivelse av boka Exploratory Data Analysis i 1977.
Takayuki Kuwata

Japans herrelandslag

Takayuki Kuwata spilte 5 landskamper for Japans herrelandslag.
Fylkesvei 650

Forlatt trase

Tidligere vei som er tatt ut av bruk til biltrafikk.
Språkreise

Historie

Språkreisene har sitt utspring fra Sverige, og det som mest sannsynlig var det første språkreisen gikk til Østerrike sommeren 1958, i regi av STS Student Travel Schools. Grunnleggeren av STS Lars Magnusson så på 50-tallet at det var et økende behov for utdannelse i fremmedspråk, og forstod at fordelene med språkreiser er at elevene får en unik mulighet til å praktisere språket i det landet der det snakkes, og dermed lære både raskere og bedre. 
Noen få år senere grunnla Bertil Hult EF (1965), og selskapet begynte med å tilby språkreiser til England til svenske studenter.
Hvide-slekten

Hvide-slekten («Hviderne») var en mektig adelsslekt i Danmark på 1100- og 1200-tallet.
Opphavet til denne slekten regnes som Skjalm Hvide, død ca. 1113, som var en sjællandsk høvding. Den første personen som nevnes i forbindelse med Hvide-slekten er imidlertid stormannen Toke Trylle, sønn av Slau Hvide (Slag Hvide), som var hedning. De første, sparsommelige kilder omtaler Toke Trylles voksendåp på 1000-tallet. Tidligere tiders historikere tilla Hvide-slekten å nedstamme fra sagnhelten Palnatoke som kjennes fra Jomsvikingenes saga, men denne bakgrunnen er noe uklar. Slekten taper seg omkring år 1300 i andre adelsslekter, men mange nålevende dansker og nordmenn med annen adelsbakgrunn kan angivelig føre anene tilbake til denne berømte slekt.
EFaktura

eFaktura er en norsk tjeneste for å sende faktura elektronisk. eFaktura leveres i kundens nettbank istedenfor per brevpost eller e-post. Det er Nets som leverer denne tjenesten til bankene, men kunden (fakturamottakeren) forholder seg til banken sin. Kunden må inngå én avtale per fakturautsteder. Denne avtalen følger kundens fødselsnummer, og derfor vil eFakturaen komme til syne i alle nettbanker hvor vedkommende er kunde. Kunden må selv effektuere betaling, men slipper å taste kontonummer, KID-nummer, beløp og forfallsdato da dette allerede er gitt. eFaktura er en utbredt tjeneste, og alle banker og mange store fakturautstedere tilbyr tjenesten. eFaktura kan kombineres med AvtaleGiro hvis betalingsmottakeren tilbyr dette.
eFaktura markedsføres i hovedsak som løsning hvor fakturamottaker er en privatperson. For elektronisk fakturering til offentlige og private virksomheter, er det i hovedsak EHF som etablerer seg som standarden for dette.
Sydney Football Stadium

Liv etter OL

Etter OL er stadionet blitt brukt som hjemmebane til fotballklubben Sydney FC.
UNSF

UNSF, formelt United Nations Security Force in West New Guinea, var en fredsbevarende FN-styrke opprettet i oktober 1962 av FN for å sikre fred i den tidligere nederlandske kolonien Vest-Papua ved overleveringen av området til Indonesia. I overgangen ble området styrt av United Nations Temporary Executive Authority (UNTEA). UNSF var i aktivitet fra 3. oktober 1962 til 30. april 1963.
UNSF var sammensatt av en styrke på 1500 infanterister og 76 flysoldater fra Pakistan, Canada og USA. Forut etableringen av UNSF var det fra august 1962 utstasjonert en gruppe internasjonale militærobservatører fra andre land.
Alfred P. Sloan Prize

Alfred P. Sloan-Prisen er en utmerkelse som gis hvert år, med start i 2003, til en film på Sundance Film Festival. Prisen gis til en film som fokuserer på vitenskap eller teknologi som et tema, eller viser en forsker, ingeniør, eller matematiker som en stor karakter.
Hver vinner mottar 20 000 dollar i kontanter. Prisen er gitt av Alfred P. Sloan Foundation.
Birgit Strøm

Kunstnerisk virke

Etter å ha studert dokketeater i Praha i Tsjekkoslovakia fra 1952 til 1953, ble Birgit Strøm ansatt ved Folketeatrets dokketeater, som var ledet av hennes far Julian Strøm. Der spilte, dramatiserte, instruerte, oversatte og skrev hun en rekke forestillinger fram til 1959. Også søsteren Elisabeth var tilknyttet dukketeatret.  
Da Folketeatret ble slått sammen med Det Nye Teater i 1959, ble dukketeatret videreført i den nye institusjonen Oslo Nye Teater. Birgit Strøm ble dukketeatrets nye kunstneriske leder i 1965. Fra 1970 ble hun fast engasjert i barne- og ungdomsavdelinga i NRK, hvor hun blant annet samarbeidet med Rolf Kirkvaag. Hun deltok aktivt i figurteaterorganisasjoner i Norge og utlandet, og mottok en rekke priser for arbeidet sitt. 
Hun ble tildelt Kongens fortjenstmedalje i gull for sin innsats for norsk barnekultur. I 1997 opprettet hun selv en figurteaterpris, Tyrihansprisen, som deles ut annethvert år av UNIMA Norge.
Det var Birgit Strøm som skrev den norske teksten til «The Perfect Nanny» fra filmen Mary Poppins. Den norske versjonen bærer tittelen «Den perfekte barnepike» og det var Strøm selv som spilte den inn på single-plate (Nor-Disc NOR 119) i 1965. Sangen er komponert av Robert M. Sherman og Richard B. Sherman.

Familie

Birgit Strøm var datter av dokketeaterpionéren og skuespilleren Julian Strøm (1901–1992), som hun samarbeidet med både ved Folketeateret og Oslo Nye Teater. Hun var søster av dukkespilleren Elisabeth Strøm Henriksen, og tante av skuespiller og regissør Camilla Strøm Henriksen.
Povl Dissing

Kulturkanonen

Dissing er med i Danmarks kulturkanon med Svantes viser fra hans samarbeide med Benny Andersen.
Monte dei Paschi di Siena

Banca Monte dei Paschi di Siena S.p.A. (MPS) er den eldste eksisterende banken i verden. Den ble grunnlagt i 1472 av magistraten i bystaten Siena i Italia. Banken har i dag 3 000 avdelinger, 33 000 ansatte og 4,5 millioner kunder i Italia. Datterselskapet MPS Finance er en investeringsbank.
Banken overtok i perioden 2007-2008 banken Banca Antonveneta fra Grupo Santander for 9 milliarder euro, og ble dermed Italias tredje største bank etter UniCredit og Intesa Sanpaolo.
Hovedkontoret til MPS i Palazzo Salimbeni i Siena inneholder bl.a. en kunstsamling og et betydelig antall historiske dokumentert fra alle århundrene bankene har eksistert. Samlingen er ikke vanlligvis åpen for publikum.
Bankens hovedaksjonær (55.489%) er Fondazione Monte dei Paschi di Siena. Mindre andeler eies av bl.a. JPMorgan Chase (4.655%), Francesco Gaetano Caltagirone (3.923%), Unicoop Firenze Società Cooperativa (2.427%) og AXA (2.052%).
Tromsø Filmklubb

Tromsø Filmklubb en en filmklubb i Tromsø. Klubben er tilsluttet Norsk filmklubbforbund og har hatt uavbrutt aktivitet siden 1961, noe som gjør den til en av de eldste filmklubbene i Norge. Filmklubben har sine visninger på Verdensteatret i Tromsø. Våren 2017 hadde klubben 112 medlemmer.
I 2017 ble den kåret til årets filmklubb av Norges Filmklubbforbund.
Yrkessykdom

En yrkessykdom er sykdom som har oppstått som følge av skadelig påvirkning fra arbeidsmiljøet.
Dersom sykdommen er nevnt i forskrift om yrkessykdommer, gitt i medhold av § 13-4 folketrygdloven, så kan den være berettiget til trygdeytelser.
NeXT Computer

NeXT Computer, også kjent som NeXT Computer System, var en arbeidsstasjon som ble utviklet, markedsført og solgt av det amerikanske IT-selskapet NeXT. Den kjørte det Unix-lignende operativsystemet NeXTSTEP, med et proprietært grafisk brukergrensesnitt som var basert på Display PostScript. Datamaskinen ble lansert den 12. oktober 1988 og kostet $ 6,500.
NeXT Computer ble etterfulgt av NeXTcube i 1990.
Sørumsand stasjon

Urskog-Hølandsbanen

Sørumsand var endestasjon på Urskog-Hølandsbanen fra denne ble forlenget fra Bingsfoss stasjon i 1903. Stasjonsanlegget for museumsbanen ble bygget opp i 1987-89. Museumsjernbanens stasjonsbygning er en kopi av Bjørkelangen stasjon fra 1896. Også verkstedet er bygget tilsvarende det som sto på Bjørkelangen.
På Sørumsand finnes også omlastingskranen fra 1919 i driftsklar stand. Den ble brukt til å laste gods over fra normalsporet til smalsporet jernbane. Det ble tatt i bruk løftekasser av tre (etter hvert kalt containere), og dette er landets første containerkran.
Vannstenderen som damplokomotivene fyller vann fra, stod tidligere på Sperillbanens endestasjon ved Finsand.
Hell Music Festival

Hell Music Festival, stiftet i 1992 som Hell Blues Festival, var en musikkfestival som ble arrangert årlig i Stjørdal – med blant annet scener på Hell. Fra 1992 til 2005 ble festivalen arrangert i september, i 2006 skiftet festivalen navn og arrangementstidspunkt til juni i et forsøk på å nå et større publikum. Festivalen ble slått konkurs høsten 2007 med flere millioner kroner i underskudd. 
Blues in Hell, som ble etablert i 2008, arrangerer bluesfestival i september i likhet med den opprinnelige Hell Blues Festival.

2006

Festivalen ble i 2006 avholdt i perioden 22.-25. juni, og den trakk totalt et publikum på 10 000. Størst oppmerksomhet fikk Bob Geldof, som både holdt et innlegg på konferansedelen av festivalen, ble tildelt utmerkelsen "Ambassador of Hell" og holdt en konsert. Andre utøvere var blant annet Deep Purple, Buddy Guy, Madrugada,Leif Ødegaard og gitarkameratene Askil Holm, Alejandro Fuentes, Kurt Nilsen og Espen Lind.
Her mangler tekst om arrangementene for perioden 1992-2005. Dersom du sitter med disse opplysningene, vennligst rediger teksten.
Promillemåler

Alkometer med halvleder

Disse alkometrene er elektroniske og virker ved at du blåser inn i et munnstykke som monteres på siden av alkometeret. Når luften passerer halvledersensoren blir alkoholmolekylene omdannet til en elektrisk spenning som sensoren så tolkes til et lesbart resultat på et display.
Problematikken ved denne type sensorer er at den ikke er spesielt nøyaktig. De første 10-20 testene viser den kanskje innenfor en rimelig margin, men resultatene blir fort veldig svingende.

Alkometer med krystallisk stoff

Disse er av typen som de fleste kjenner fra politiet, sykehus og militæret. De blir også brukt i behandlingssektoren hvor det er behov for å teste mange forskjellige personer, noen ganger innenfor korte intervaller. Det som kjennetegner en brenselscelle er at den kun reagerer på alkohol og at resultatene er konsistente. Nøyaktigheten til de forskjellige typene alkometere varierer allikevel da cellens størrelse har betydning for hvor presist et resultat instrumentet kan vise.
Et munnstykke blir plassert på alkometeret (noen har innbygget munnstykke som man kan blåse direkte i). Når luften passerer en brenselscellen blir det laget ektrisk strøm som alkometeret ved hjelp av en algoritme omregner til en promille som vises i et display.
Krystalliske alkometere finnes både for privat- og profesjonell bruk. Brenselscellene i de profesjonelle alkometrene er typisk større og kan derfor gi et mer presist resultat. Dessuten kan disse instrumentene ta et stort antall tester uten at det er behov for service eller vedlikehold.
Lille sandørken

Lille sandørken (engelsk: Little Sandy Desert) er en ørken i Australia. Den ligger i Pilbara-regionen i Vest-Australia, sør for Store sandørken og vest for Gibsonørkenen. 
Den fikk navnet fordi den ligger relativt nær, og har landformer, flora og fauna som er svært lik Store sandørken, men er mye mindre. Canning Stock Route, som kun er farbar med firehjulsdrevne kjøretøy, går gjennom begge ørkenene. 
Ørkenen har mange sanddynefelt og fjell av rød sandstein. Klimaet er tørt og det faller regn bare om sommeren. Når det regner renner vannet til Lake Disappointment og andre, mindre saltsjøer. I utkanten av ørkenen ligger byen Newman (Mundiwindi).
Unchained Melody

Norske versjoner

Jacob Hjelte, Rick Holmsen og Magpies samt John Normann har skrevet norske tekster. Hjeltes norske tittel er «Jeg venter på deg»,  Holmsens og Magpies' norske tittel er «Lengsel», mens Normanns norske tittel er «Min melodi».
Franck Semou

Klubbkarriere

Semou begynte sin klubbkarriere hos Kjøbenhavns Boldklub (KB) i 2003 før han sommeren 2006 dro videre til Akademisk Boldklub (AB). I desember 2007 skrev han under på en kontrakt med Hvidovre IF, hvor han fikk sin debut på førstelaget i en 1.divisjonskamp mot Viborg FF i oktober 2008. Etter to sesonger med Hvidovre IF meldte han overgang til Brøndby IF i august 2010. Etter én sesong med ungdomsfotball ble han hentet opp til førstelaget, hvor han fikk sin debut i Superligaen hjemme mot AC Horsens den 31. juli 2011 (1–4) da han kom inn som innbytter for Mike Jensen. I den påfølgende sesongen spilte han flere kamper på sentral midtbane sammen med Jensen.
Etter å ha blitt langtidsskadet i februar 2013 ble Semou i januar 2014 lånt ut til AB ut våren, hvor han spilte åtte seriekamper i 1. divisjon. Sommeren 2014 ble kontrakten mellom Brøndby og Semou opphevet. Like etter ble Semou enig om en overgang til Svebølle B&I, som da spilte i dansk andredivisjon (nivå tre).
I januar 2015 meldte Semou overgang til Norge og den norske klubben Brumunddal Fotball, som da spilte i Oddsenligaen (nivå tre). Semou og lagkameraten Saihou Jagne markerte seg for Brumunddal i 2015-sesongen, hvor de stod for halvparten av alle lagets mål, noe som gjorde at de begge ble hentet av Hamarkameratene like før sesongslutt.

Internasjonal karriere

Semou har spilt over 20 aldersbestemte landskamper for Danmark siden han debuterte for Danmark U-17 i 2007 og frem til hans siste kamp for Danmark U-20 i 2012.
Sveits’ kantoner

Kantonene i Sveits er delstater i den føderale staten Sveits. Historisk og fram til midten av 1800-tallet var hver kanton i den daværende konføderasjonen en suveren stat, med sine egne hærer og valutaer. Den nåværende føderale strukturen ble etablert i 1848.
Ifølge konføderasjonsgrunnloven av 1999, er det offisielt 26 kantoner. Ved valg til det nederste kammeret (Ständerat) i konføderasjonsparlamentet og ved avstemninger over føderale initiativ, regner man imidlertid tallet på stater (Stände) som 23. Det er da Unterwalden, Appenzell og Basel som blir regnet for å bestå av to såkalte halvkantoner; Unterwalden består av Obwalden og Nidwalden, Appenzell av Innerhoden og Ausserhoden, mens Basel er satt sammen av Basel-Stadt og Basel-Landschaft.
På 1500-tallet bestod den sveitsiske konføderasjonen av tretten selvstyrte stater. Disse statene ble kalt kantoner (også Stand, før også Ort), og det fantes to ulike typer kantoner: De seks landkantonene og de syv bykantonene. Selv om de teknisk sett var en del av Det tysk-romerske rike, hadde de i praksis blitt uavhengige da sveitserne seiret over keiser Maximilian I i 1499, og ble offisielt anerkjent uavhengige gjennom freden i Westfalen i 1648.
Frem til 1798 var de seks landkantonene demokratiske republikker, mens de syv bykantonene var styrt av byråd. Imidlertid var både land- og bykantonene kontrollerte av små oligarki av velstående borgere. Blant bykantonene var Zürich, Bern og Basel.
Hver kanton har sin egen grunnlov, lovgivende forsamling, regjering og dømmende makt. Alle kantonenes lovgivende forsamlinger er ettkammers parlament, størrelsen varierer mellom femtiåtte og to hundre seter. Noen få lovgivende forsamlinger er generalforsamlinger (Landsgemeinden). De kantonale regjeringene består av enten fem eller syv medlemmer.
Alle oppgaver som ikke eksplisitt tilfaller konføderasjonen ifølge den sveitsiske grunnloven, er oppgaver som hører til kantonene. Kantonene bestemmer selv i hvor stor grad kommunene skal kunne styre seg selv, noe som derfor varierer mye. Størrelsen på kantonene spenner vidt: fra bare 37 til 7 105 km²; folketallet varierer fra 14 900 til 1 244 400.
I kantonale saker, er det direkte demokratiet i form av generalforsamlinger (Landsgemeinde) nå begrensa til kantonene Appenzell Innerrhoden og Glarus. I resten av kantonene blir de demokratiske rettighetene uttrykt ved hjelp av valg. Siden Jura ble opprettet i 1978 har det ikke blitt opprettet noen nye kantoner.
A Whiter Shade of Pale

Norsk versjon

ASA har skrevet en norsk tekst. På norsk bærer den tittelen «Da var hun atter like blek».
Svenska Mästerskapet

Svenska Mästerskapet var en svensk fotballturnering som ble avholdt årlig fra 1896 til 1925. Vinneren av turneringen ble kåret til svensk mester i fotball.
Ombofjorden

Ombofjorden er en fjordarm av Jelsafjorden og Boknafjorden i Hjelmeland kommune. De nordvestlige delene av fjorden ligger og innenfor Finnøy kommune. Fjorden ligger mellom Ombo i vest, som fjorden er oppkalt etter, og Jøsneset på fastlandet i øst.
Det nordlige innløpet ligger mellom Røykjanes på Ombo og Hårsteinen på Jøsneset. Fra her går fjorden 5,5 kilometer sørover til Hjelmelandsfjorden mellom Skibaviga i vest og Nesvik i øst. Mellom Ombo og Nesvik er det fergesamband. 
Like nord for det nordlige innløpet ligger innløpet til Erfjorden i øst.
Far Away (album)

Far Away er et musikkalbum med King of Trolls, utgitt i 2009. Dette er bandets debutalbum.
Tromsø helsefaghøgskole

Tromsø helsefaghøgskole ble etablert i 1940 som Røde Kors Sykepleierskole for Nord-Norge. Skolen var en del av Høgskolen i Tromsø som fra 2009 ble slått sammen med Universitetet i Tromsø. 
Det har vært drevet sykepleierskole ved Universitetssykehuset Nord-Norge (tidligere Sentralsykehuset i Tromsø og før det Troms og Tromsø sykehus) siden 1917. På anmodning fra det offentlige ble driften av denne skolen overtatt av Tromsø Røde Kors 1. april 1940. 
I 1922 startet Hadsel Røde Kors sykepleierskole ved Stokmarknes sykehus, og i 1938 gikk Narvik Røde Kors i gang med sykepleierskole ved Narvik Sykehus. Våren 1940, etter at Tromsø Røde Kors hadde overtatt skolen ved Troms og Tromsø sykehus, ble det innledet et samarbeid ved at elevene ved de tre nevnte sykepleierskoler fikk sine lesekurs sammen med skolen i Tromsø og en del av den praktiske turnus ved Troms og Tromsø sykehus. I 1954 ble det tre skoler slått sammen til en administrativ enhet under navnet Røde Kors Sykepleierskole for Nord-Norge, Tromsø. Forskole og de to øvrige lesekurs ble heretter for samtlige elever lagt til Tromsø, mens den praktiske opplæring fortsatt fant sted ved de respektive sykehus.  
I 1958 ble der inngått kontrakt med
IS Finnmarkssykehusene om utdanning av Rødekorssykepleiere ved Hammerfest sykehus. Den sistnevnte kontrakt ble opphevet i 1961 da Finnmark sykepleierhøyskole ble opprettet i Hammerfest.
Norges Røde Kors drev sykepleieskole i Tromsø frem til 1986. Etter dette ble skolen statlig, og fikk navnet Tromsø Helsefaghøgskole. Fra 1986 tilbød Tromsø Helsefaghøgskole også videreutdanning som jordmor, i psykisk
sykepleie, eldreomsorg og helsesøsterutdanning. I 1991 blir de tidligere skolene Radiografhøgskolen i Tromsø (etablert ??) og Bioingeniørhøgskolen i Tromsø (etablert ??) med grunnutdanningene radiograf, bioingeniør, fysioterapeut og ergoterapi integrert i Tromsø helsefaghøgskole, og i 1993 opprettes en ny videreutdanning, rusproblematikk.
Skolen ble fra 1994 en del av Høgskolen i Tromsø. Skolens filialklasse i Harstad ble fra 1986 en del av Høgskolen i Harstad.
MAP

Pakking i modifisert atmosfære eller MAP en emballeringsmetode for matvarer der luften rundt maten byttes ut med en kontrollert konsentrasjon av gass i en lukket forpakning. Hensikten med det er å forlenge holdbarheten og kvaliteten på matvarene. MAP hemmer veksten vekst av bakterier som gjør maten bedervet, det senker også farten på andre nedbrytningsprosesser i matvarene. Det brukes ulike typer gasser og ulike typer pakkefilmer etter hvilket produkt som skal emballeres. Pakkefilmene har ulik type gjennomtrengelighet.

Pakkegasser

Luft består av ca 78% Nitrogen, 21% oksygen og 0,039% karbondioksid, i MAP endres konsentrasjonen av disse gassene. Ved å redusere konsentrasjonen av O2 eller øke konsentrasjonen av CO2 inhiberes vekst av mikroorganismer, respirasjonen til høstede frukt og grønnsaker kan reduseres, oksidasjon og tap av fuktighet kan hindres.
Kikkuli

Kikkuli var den hurrittiske «mester-hestetreneren (assussanni, nesten fullstendig sanskrit aśva-sana-) fra landet Mitanni» (LÚA-AŠ-ŠU-UŠ-ŠA-AN-NI ŠA KUR URUMI-IT-TA-AN-NI) og forfatter av pedagogisk tekst om hestskjøtsel skrevet på hettittisk, datert til det hettittiske nye kongerike (rundt 1400 f.Kr.). Teksten er bemerkelsesverdig for både den informasjon den gir om utviklingen av indoeuropeiske språk og for dens spesifikke innhold. Den inneholder indoariske lånord og er et av flere eksempler på et indoarisk superstrat i språkene i Anatolia.
Kikkulis tekst begynner som følgende: «Således taler Kikkuli, mester-hestetreneren fra landet Mitanni» (UM.MA Ki-ik-ku-li LÚA-AŠ-ŠU-UŠ-ŠA-AN-NI ŠA KUR URUMI-IT-TA-AN-NI). Teksten inneholder en fullstendig instruksjon for hestskjøtsel, forfatning og bestemmelser, trening og fôring, av hettittiske krigshester over 214 dager.